Od ruky nám to šlo aj vďaka skvelým brigádničkám a brigádnikovi pracujúcim popri štúdiu v Artfore.‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌

Otvoriť v prehliadači
V sobotu sme sa dotkli každej knihy v našom kníhkupectve. Bolo nás neúrekom, spočítali sme ich svižne. Začali sme skoro ráno a o ôsmej večer sme sa už rozprávali o maďarských voľbách, prekladoch z iných jazykov, surrealistických skupinách a pritom sme jedli skvelo naložené uhorky Pera le Kveta. Od ruky nám to šlo aj vďaka skvelým brigádničkám a brigádnikovi pracujúcim popri štúdiu v Artfore. A teraz už máme zas otvorené pre vás a ešte k tomu máme veľmi silný týždeň na knižné výbery a nové skutočnosti.
## U nás v kníhkupectve
Úplne zásadnou vecou je Veľký knižný týždeň, ktorý práve teraz beží. Veľkým knižným týždňom chcú malé vydavateľstvá upozorniť na to, že sú tu — hľadači a hľadačky, silných a ojedinelých príbehov, ktoré vás nebudú nudiť, ale práve naopak, pohltia vás každou stránkou. Vydavateľstvo Artforum je jedno z nich, ale nie je jediné. Všetky knihy nájdete tu alebo na našom novinkovom pulte. Príďte sa na ne pozrieť.
A keď už u nás budete, tak sa pozrite aj na poličku s desiatkou Anasoft litera 2026, ktorá bola v piatok vyhlásená. Sú tam vskutku zaujímavé počiny minulého roka, ktoré vybrala odborná porota. Aj medzi nimi je kniha z vydavateľstva Artforum - Plachý dom od Barbory Hrínovej.
A keď sa potom prejdete ku kase, tak tam objavíte knihu Cyklokultúra, ktorá tu už raz bola, ale teraz sme sa postarali o jej dotlač za zaujímavých a dôležitých okolností. Premýšľali sme, ako pomôcť kultúre, a tak sme spolu s Anténou a Stanicou Záriečie vymysleli a zrealizovali takúto vecičku. Kúpou každej knihy prispejete sumou 15 eur na zbierku občianskeho združenia Anténa na podporu kultúrnych centier.
Ale ešte toto je dôležité. Máme detské knihy v maďarčine z vydavateľstva Csirimojó. Nielen na webe, ale aj u nás v kníhkupectve. Príďte sa do nich zalistovať.
Na záver vyberáme z našej stránky o literatúre medziknihami.sk. Biedne írske katolícke detstvo. Jiří Padevět zpovídá Ivana Krause. Kde líšky dávajú dobrú noc.
Komisia naslovovzatých odborníkčok a odborníkov vyhodnocuje inventúru v sobodu pred ôsmou večer. Zachytili sme ich pri riešení záhady s poličkou na O vo svetovej beletrii.
Tešíme sa na vás u nás v kníhkupectve.
❤️ Artforum
Kozia 611/20, 811 03, Bratislava
Tento e-mail sme vám poslali, pretože ste sa prihlásili k odberu newslettru alebo ste u nás nakúpili. Chcete sa odhlásiť? Ak naopak poznáte niekoho, kto by chcel dostávať správy o dobrých knihách, do odberu newslettra sa môže prihlásiť na tomto linku.